**Univerzitet u Beogradu**

**Medicinski fakultet**

**Datum: 22.09.2020.g**

Preventivne mere za smanjenje rizika od COVID-19 bolesti na Medicinskom fakultetu u Beogradu u toku nastave u zimskom semestru šk. 2020/2021. godine

* Nastava će se odvijati u blokovima predavanja, seminara i vežbi, prema rasporedu za svaki predmet u okviru svake godine integrisanih akademskih studija (IAS).
1. **Teorijska nastava na svim obaveznim predmetima na IAS** odvijaće se na daljinu (online), ali tako da pored postavljenih prezentacija postoji i snimljeno predavanje. Na taj način je moguće pratiti pristup studenata predavanjima, preko platforme Medicinskog fakulteta - reticulim.med.bg.ac.rs
2. **Seminarska nastava na svim obaveznim predmetima na IAS** će se odvijati na daljinu, interaktivno, preko Microsoft teams. Na taj način je moguće pratiti aktivnost studenata.
	1. **Praktična nastava za obavezne predkliničke predmete na IAS** biće organizovana tako da jedna polovina studenata u grupi koja vežba tog dana, praktično izvodi vežbu, a druga polovina prati izvođenje vežbe na daljinu. U prostorijama gde se praktična nastava izvodi treba da bude obezbeđeno 4 m2 po studentu i ne više od maksimalno 15 studenata pod tim uslovima. Dužina trajanja časa vežbe se skraćuje na 30 minuta.
	2. Tokom vežbe svi studenti i nastavnici moraju da nose maske i vizire, a gde je neophodno i rukavice.
	3. Tokom vežbi ne treba dozvoliti korišćenje mobilnih telefona, posebno njihovo odlaganje na radne površine, iz preventivnih razloga.
	4. Prostor u kome se održava nastava ili druge aktivnosti treba da bude što veći i da ima prirodnu ventilaciju.
	5. Izbegavati zadržavanja u zajedničkim prostorijama (npr. u holovima).
	6. Preporučuje se često provetravanje prostorija i vlažno čišćenje podova i svih drugih površina (posebno onih koje se često dodiruju), deterdžentom sa dezinficijensom, posle svake održane vežbe.
	7. Na ulazu u prostorije za nastavu, neophodno je postaviti dozatore sa sredstvom za higijenu ruku na bazi alkohola uz pisano uputstvo o korišćenju, a poželjno je da studenti imaju i džepno pakovanje sredstva na bazi alkohola za higijenu ruku. Pored toga, ispred vrata treba postaviti dezobarijere, koje će se redovno održavati.
	8. Katedre koje odluče da kompletna praktična nastava bude online moraju da dobiju saglasnost fakulteta uz obavezno obaveštavanje prodekana za nastavu.
	9. **Praktična nastava za obavezne kliničke predmete na IAS** biće organizovana tako da se smanji na najmanju moguću meru a) rizik od prenošenja virusa SARS-CoV2 iz zdravstvene ustanove u populaciju b) rizik od prenošenja virusa SARS-CoV2 na pacijente c) rizik za studente od nastanka infekcije i bolesti. Zbog toga treba da u jednoj grupi budu 3 studenata i da svaki student pregleda jednog pacijenta u jednoj sobi. Po završetku pregleda, konsultacije sa asistentom za sva tri studenta obavljaju se u prostoriji gde je za svakog od njih obezbeđen minimalni prostor od 4 m2. Vežbe će trajati najduže dva sata.
3. Tokom vežbe svi studenti i nastavnici moraju da nose ličnu zaštitnu opremu (LZO): zaštitni mantil sa dugim rukavima, uniformu (pantalone i majicu), hiruršku masku (ili pamučnu masku od 6-slojene gaze, prema uputstvu za njenu pripremu za zdravstvene ustanove), obevezno kaljače za obuću, vizire i rukavice.

b. Tokom vežbi zabraniti korišćenje mobilnih telefona, posebno njihovo odlaganje na radne površine, iz preventivnih razloga.

c. Izbegavanje zadržavanja u zajedničkim prostorijama (npr. u holovima).

d. Studenti oblače i skidaju LZO u predviđenoj prostoriji koja je opremljena mestom za pranje ruku (lavabo, tekući sapun, papirni ubrus).

e. Posle završene vežbe studenti skidaju LZO sledećim redosledom: rukavice, a odmah potom obave higijena ruku vodom i sapunom ili sredstvom na bazi alkohola, zatim mantil i uniformu, te vizir, i ponovo obave higijenu ruku. Maska se skida tek po izlasku iz bolnice. Tokom čitavog boravka u bolnici studenti moraju uvek da nose masku.

1. Studenti odlažu svoj lični mantil i uniformu u kesu i peru ga posle svake vežbe na temperaturi od 60o. Vizir odlažu u drugu kesu i peru ga posle svake vežbe vodom i deterdžentom, a zatim dezinfikuju alkoholom.
2. Potrebno je da studenti budu obučeni o pravilnom stavljanu i skidanju LZO pre početka praktične nastave o čemu će biti film o na sajtu fakulteta.

**4. Postupak sa studentima sa sumnjom ili potvrđenim COVID-19 oboljenjem**

* Ukoliko student dobije simptome i znake infekcije sa sumnjom na COVID-19 ili se utvrdi da je COVID-19 pozitivan, potrebno je:
	+ Da se student ili neko iz njegovog najbližeg okruženja javi elektronskim putem zaduženoj osobi u Dekanatu na email adresu: studentska@med.bg.ac.rs. ili telefonskim putem na 011/3636-312
	+ Zadužena osoba u Dekanatu informiše studenta da se javi u Zavod za zaštitu zdravlja studenata ili u COVID ambulantu Doma zdravlja i u razgovoru sa studentom popunjava elektronski epidemiološki upitnik. Potom, popunjeni upitnik pregleda dežurni nastavnik/saradnik sa Katedre epidemiologije i procenjuje neophodnost izolacije ostalih studenta u grupi i nastavnika/saradnika.
	+ Ukoliko student boluje od neke hronične bolesti potrebno je da se obrati pismenim zahtevom Koordinacionom telu Fakulteta kako bi dobio stučno mišljenje i predlog o načinu pohađanja nastave.
	+ Ako je oboleo jedan student u grupi, ne preduzimaju se dodatne mere. Ostali studenti iz grupe, ukoliko su nosili ličnu zaštitnu opremu, a nisu imali kontakte sa sumnjivim/obolelim studentima van vežbi, nastavljaju da normalno pohađaju nastavu. Ukoliko su imali kontakte bez zaštitne opreme van vežbi, idu u samoizolaciju (kod kuće ili na za to određeno mesto u objektima predviđenim za smeštaj studenata u datom trenutku), tokom 14 dana. Isto važi i za nastavnike i saradnike koji su vodili vežbe datoj grupi.
	+ Nastavnik/saradnik koji vodi vežbu odgovoran je za poštovanje nošenja lične zaštitne opreme, odnosno u obavezi je da udalji studenta koji ne poštuje preporučene preventivne mere.

**Opšte preporuke**:

* U slučaju povišene temperature, kašlja, kratkog daha, kao i ako su pod sumnjom da bi mogli da budu zaraženi sa SARS-CoV-2 ili su mogli da budu u kontaktu sa osobama pozitivnim na SARS-CoV-2, studenti, nastavnici i ostali zaposleni ne treba da dolaze na vežbe.
* Predlaže se da se za izborne predmete organizuje online nastava za sve vidove (predavanja, seminari, vežbe). Takođe, moguće je formirati ocenu na osnovu aktivnosti preko platforme.
* **Ispiti** i dalje treba da se odvijaju uz sve ranije preporučene preventivne mere.
* **Kolokvijume** treba organizovati u formi pisanog eseja.
* Neophodno je da grupe budu iste na svim predmetima u okviru jedne godine studija. Takođe, neophodno je da gore pomenuti elektronski upitnik bude povezan sa linkovima sa spiskom studenata i njihovima telefonima, po grupama za svaku godinu studija, terminima i lokaciji vežbi.
* Na svakoj prvoj vežbi na početku semestra studenti treba da potpišu saglasnost da će se ponašati u skladu sa preporučenim preventivnim merama. Potpisanu saglasnost Katedre uže naučne oblasti treba da čuvaju do daljnjeg.
* Potrebno je da svaka katedra razmotri predloženi plan preventivnih mera i, ukoliko postoji potreba da doda specifičnosti za izvođenje nastave za svoj predmet i dostavi predloge Koordinacionom telu Fakulteta.
* Nastavnici Katere epidemiologije mogu biti angažovani za pomoć u sprovođenju preventivnih mera u cilju realizacije nastave.

 KOORDINACIONO TELO FAKULTETA

 Prof dr Nebojša Lalić

 Prof dr Tanja Jovanović

 Prof dr Tatjana Pekmezović

 Prof dr Ljiljana Marković Denić

 Prof dr Sandra Šipetić Grujičić

 Prof dr Jasmina Simonović Babić